สวัสดีค่ะ พอดีอยากจะถามว่า ประจำเดือนไม่มา4วัน ไม่ได้มีเพศสัมพันธ์ แต่มีอาการคัดนม ปวดท้องเหมือนปวดท้องประจำเดือน มีตกขาว เมื่อวานมีอาการปวดหัว เหมือนจะอ้วกค่ะ แต่พอได้กินยาทานข้าวก็หาย ช่วงนี้นอนดึกอีกด้วยค่ะ อยากทราบว่าจะมีโอกาศท้องไหมคะ?
สวัสดีค่ะ หากในช่วง 1-2 เดือนที่ผ่านมา ไม่ได้มีเพศสัมพันธ์ การที่ประจำเดือนไม่มา ก็จะไม่ได้เกิดจากการตั้งครรภ์ แต่หากในช่วง 1-2 เดือนที่ผ่านมา ได้มีเพศสัมพันธ์ ก็ควรตรวจหาการตั้งครรภ์ดูด้วยค่ะ หากตรวจไม่พบ การที่ประจำเดือนไม่มา ก็จะเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นสำหรับอกาารคัดเต้านม ปวดท้อง ตกขาว ปวดหัว ก็อาจเป็นอาการก่อนการมีประจำเดือนมาก็ได้ หรืออาจเกิดจากสาเหตุอื่นๆ เช่น มีความเครียด วิตกกังวล นอนหลับพักผ่อนไม่เพียงพอ เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะ